C 47/102
DA
Den Europæiske Unions Tidende
7.2.2023
Onsdag den 6. juli 2022
P9_TA(2022)0284
2021-rapport om Serbien Europa-Parlamentets beslutning af 6. juli 2022 om Kommissionens 2021-rapport om Serbien (2021/2249(INI)) (2023/C 47/08)
Europa-Parlamentet, — der henviser til stabiliserings- og associeringsaftalen mellem De Europæiske Fællesskaber og deres medlemsstater på den ene side og Serbien på den anden side, som trådte i kraft 1. september 2013 (1), — der henviser til Serbiens ansøgning om medlemskab af Den Europæiske Union af 19. december 2009, — der henviser til Kommissionens udtalelse af 12. oktober 2011 om Serbiens ansøgning om medlemsskab af Den Europæiske Union (COM(2011)0668), Det Europæiske Råds afgørelse af 1. marts 2012 om at give Serbien status som kandidatland og Det Europæiske Råds afgørelse af 27.-28. juni 2013 om at indlede forhandlinger med Serbien om tiltrædelse af EU, — der henviser til formandskabets konklusioner fra Det Europæiske Råds møde i Thessaloniki den 19.-20. juni 2003, — der henviser til Sofiaerklæringen af 17. maj 2018 fra topmødet mellem EU og Vestbalkan, — der henviser til Zagreberklæringen af 6. maj 2020 fra topmødet mellem EU og Vestbalkan, — der henviser til Brdo-erklæringen af 6. oktober 2021 fra topmødet mellem EU og Vestbalkan, — der henviser til Berlinprocessen, der blev indledt den 28. august 2014, og til det ottende topmøde i Berlinprocessen den 5. juli 2021, — der henviser til Sofiatopmødet den 10. november 2020, herunder til erklæringen om det fælles regionale marked fra lederne fra Vestbalkan af 9. november 2020 og til Sofiaerklæringen af 10. november 2020 om den grønne dagsorden for Vestbalkan, — der henviser til FN's Sikkerhedsråds resolution 1244 af 10. juni 1999, den rådgivende udtalelse fra Den Internationale Domstol af 22. juli 2010 om Kosovos ensidige uafhængighedserklærings overensstemmelse med folkeretten samt til FN's Generalforsamlings resolution 64/298 af 9. september 2010, hvori Den Internationale Domstols udtalelse anerkendtes, og der blev udtrykt tilfredshed med EU's vilje til at fremme dialogen mellem Serbien og Kosovo, — der henviser til den første aftale om principperne for en normalisering af forholdet mellem regeringerne i Serbien og Kosovo af 19. april 2013 og aftalerne af 25. august 2015 og til den EU-støttede dialog med henblik på en normalisering af forholdet, — der henviser til Kommissionens meddelelse af 5. februar 2020 med titlen »Styrkelse af tiltrædelsesprocessen — Et troværdigt EU-perspektiv for landene på Vestbalkan« (COM(2020)0057), — der henviser til Kommissionens meddelelse af 6. oktober 2020 med titlen »En økonomisk plan og investeringsplan for Vestbalkan« (COM(2020)0641) og til arbejdsdokumentet af 6. oktober 2020 fra Kommissionens tjenestegrene med titlen »Guidelines for the Implementation of the Green Agenda for the Western Balkans« (SWD(2020)0223), — der henviser til Europa-Parlamentets og Rådets forordning (EU) 2021/1529 af 15. september 2021 om oprettelse af et instrument til førtiltrædelsesbistand (IPA III) (2),
(1) (2)
EUT L 278 af 18.10.2013, s. 16.
EUT L 330 af 20.9.2021, s. 1.